Publication: Magyar Közlöny
Issue: MK-2006-132 (Year: 2006, Number: 132)
Era: 2004-2010
Section: (OTK) szóló 97/2005. (XII. 25.) határozatában kijelölt, területileg
Paragraph Index: 155

5. Indikatív pénzügyi terv és addicionalitás 5.1. Az operatív programok indikatív pénzügyi felosztási terve Az Európai Unió költségvetésének kohéziós politika fejezetéből a 2007– 2013-as időszakra 2004-es adatokkal számolva 22,4 milliárd euró uniós forrás áll a rendelkezésünkre. Ezt kiegészíti a magyar állami hozzájárulás, amely a teljes felhasználható keret 15%-át teszi ki, így összesen 26,3 milliárd eurót fordíthatunk fejlesztésekre. Ez – a Pénzügyminisztérium által 2007-re prognosztizált 265 Ft/euró árfolyammal számolva, 2004-es árakon – összesen 6943 milliárd forintot jelent 2007 és 2013 között. E források kiegészülnek még a fejlesztéseket megvalósító szervezetek (vállalkozások, önkormányzatok, nonprofit szervezetek) saját forrásnak tekinthető ráfordításaival, így összességében e keretnél még nagyobb volumenű fejlesztések valósulhatnak meg. 26,3 milliárd eurót fordíthatunk fejlesztésekre Magyarország számára a kohéziós fejezeten kívül az Európai Mezőgazdasági és Vidékfejlesztési Alapból (EMVA) és az Európai Halászati Alapból 2004-es árakon számolva további mintegy 3,4 milliárd euró uniós fejlesztési forrás áll rendelkezésre. Az alábbi forrásmegosztás kialakításánál főbb szempontként figyelembe vettük: • a Kohéziós Alap és a strukturális alapok felhasználására vonatkozó EU-irányelveket; • az egyes beavatkozási területek relatív súlyát a kitűzött fő célok elérésében; • európai uniós tagságunkból eredő fejlesztési kötelezettségeinket a környezetvédelem és a közlekedés területén; • az ország egyes régióinak egymáshoz viszonyított fejlettségét; • az egyes beavatkozási területek valószínűsíthető forrásfelszívó képességét; • a Kormányprogramban meghatározott célokat. A kohéziós politika fejezetében a források három fejlesztési alapból származnak: • a Kohéziós Alapból (KA – közlekedés, környezetvédelem, energia); • az Európai Regionális Fejlesztési Alapból (ERFA – fizikai beruházások, eszközbeszerzés, K+F stb.); • az Európai Szociális Alapból (ESZA – humánfejlesztés, képzések, közigazgatás). Az alapokon belüli kötöttségek: • nem lehet eltérni attól, hogy a pénzügyi megállapodásnak megfelelően a 2. célkitűzés alá eső Közép-Magyarországra jutó uniós forrás – a 2006/132. szám strukturális alapokon belül – 1860 millió euró, amelynek ESZAforrású fejlesztései a Társadalmi megújulás és az Operatív Programokban valósulnak meg; • az Új Magyarország Fejlesztési Terv és az operatív programok előkészítési, menedzsment-, monitoring-, értékelési, tájékoztatási és ellenőrzési tevékenységeinek finanszírozására – beleértve a programok megvalósításához szükséges adminisztratív kapacitás megerősítését is – a rendelkezésre álló, teljes keret legfeljebb 4%-áig (0,9 milliárd euróig) van lehetőség; e források (technikai segítségnyújtás) két helyen jelennek meg: az OP-k külön prioritásaiban és egy külön erre a célra létrehozott, horizontális Végrehajtás Operatív Programban (e keretet a pénzügyi táblában külön sorban szerepeltetjük); • lehetőség van tartalék képzésére, amelynek felhasználásról 2011 végéig kell dönteni a programok végrehajtásának ismeretében; ennek alapján a konvergencia célkitűzés ERFA- és ESZA-forrásainak 2,5 százalékából tartalékot képeztünk; • az „Európai Területi Együttműködés” célkitűzés (határon átnyúló programok, projektek) pénzügyi kerete rögzített: 338 millió euró uniós társfinanszírozást tesz ki; ez a forrásösszeg határmenti és transznacionális forrásallokációt jelent, mely az érintett országok programszintű allokációs döntéseit követően közös határmenti és transznacionális költségvetésekbe kerül. A Kormány az egyes operatív programok közötti forrásmegoszlást az alábbiak szerint határozta meg: (Megjegyzés: A táblázat a vonatkozó rendeletnek megfelelelő szerkezetben, folyó árakon, euróban tartalmazza az indikatív forrásmegosztást, feltüntetve az EMVA és az EHA források éves bontását is.) 2006/132. szám 2006/132. szám 5.2. Az addicionalitás elvével való összhang igazolása 2006/132. szám

Source: https://magyarkozlony.hu/hivatalos-lapok/edecebd6099bdb660eea77eb9d85b445c5421b2d/dokumentumok/dc29d9619f7c990742ef6d79a428b9bcf4995365/letoltes